**การจัดเก็บภาษีและค่าธรรมเนียมใบอนุญาตต่างๆ**

 ตามพระราชบัญญัติรายได้ พ.ศ. 2497  ได้กำหนดให้การจัดเก็บภาษีและค่าธรรมเนียมใบอนุญาตต่าง ๆ เป็นการจัดหารายได้ให้กับองค์กรปกครองส่วนท้องถิ่นทุกแห่ง การจัดเก็บภาษีป้าย ภาษีบำรุงท้องที่ ภาษีโรงเรือนและที่ดิน  และค่าธรรมเนียมใบอนุญาตต่าง ๆ  เพื่อไปใช้ในกิจกรรมแผนงานโครงการพัฒนา  โครงสร้างพื้นฐานคุณภาพชีวิตและเศรษฐกิจ  การอนุรักษ์ทรัพยากรธรรมชาติและบำรุงรักษาสิ่งแวดล้อม ตลอดจนการให้บริการทางสังคมแก่ประชาชนในพื้นที่

**1. ภาษีอากรที่จัดเก็บเอง**
        - ภาษีโรงเรือนและที่ดิน
        - ภาษีป้าย
        - ภาษีบำรุงท้องที่
        - อากรฆ่าสัตว์

**2. จัดเก็บค่าธรรมเนียมและใบอนุญาตต่าง ๆ**
- การจัดตั้งตลาดเอกชน
        - การประกอบกิจการที่เป็นอันตรายต่อสุขภาพ
        - การกำจัดสิ่งปฏิกูลและมูลฝอย
        - การจำหน่ายสินค้าในที่หรือทางสาธารณะ
        - สถานที่จำหน่ายอาหารหรือสถานที่สะสมอาหาร

**3. การยื่นแบบชำระภาษีประเภทต่าง ๆ**

##  **3.1 ภาษีโรงเรือนและที่ดิน**

##  การจัดเก็บภาษีโรงเรือนและที่ดินเก็บจากเจ้าของโรงเรือนหรือสิ่งปลูกสร้างอื่น ๆ  และที่ดินซึ่งใช้ต่อเนื่องกับโรงเรือนหรือสิ่งปลูกสร้างนั้นทั้งที่ให้เช่าทำการค้า  ที่ไว้สินค้าทำประกอบการค้า  อุตสาหกรรม  โดยมีหลักการปฏิบัติ  ดังนี้ ต้องยื่นแบบแสดงรายการเพื่อชำระภาษีโรงเรือนและที่ดินด้วยตนเอง  หรือมอบอำนาจเป็นหนังสือให้ผู้ยื่นแบบแทน ภายในเดือนกุมภาพันธ์ของทุกปี ต้องยื่นชำระภาษี ภายใน  30  วันนับแต่วันที่ได้รับการแจ้งการประเมิน ไม่ยื่นแบบและชำระภาษีภายในกำหนดจะต้องเสียเงินเพิ่มและต้องระวางโทษตามกฎหมาย

##  **3.2 ภาษีบำรุงท้องที่**

 การจัดเก็บภาษีบำรุงท้องที่เก็บจากเจ้าของที่ดินผู้ครอบครองหรือผู้มีกรรมสิทธิ์ตามเอกสารสิทธิ์ ต่าง ๆ  โดยต้องยื่นแบบแสดงรายการเสียภาษีบำรุงท้องที่ภายในเดือนมกราคมของปีแรกที่มีการตีราคาปานกลางที่ดินโดยอปท.ประกาศตีราคาปานกลางที่ดินให้ทราบทุก 4  ปี  และชำระภาษีภายในเดือนเมษายนของทุกปี โดยให้ปฏิบัติดังนี้ - ถ้าเป็นเจ้าของที่ดินขึ้นใหม่หรือจำนวนที่ดินเปลี่ยนแปลง    ต้องยื่นแบบแสดงรายการที่ดิน ภายใน 30  วัน  นับตั้งแต่วันที่ได้กรรมสิทธิ์

2

##      **3.3 ภาษีป้าย** ภาษีที่จัดเก็บจากป้ายแสดงชื่อ ยี่ห้อ หรือเครื่องหมายที่ใช้ในการประกอบการค้าหรือประกอบกิจการอื่น  เพื่อหารายได้ไม่ว่าจะแสดงหรือโฆษณาไว้ที่วัตถุใด ๆ  ด้วยอักษรภาพหรือเครื่องหมายที่เขียน  สลักจารึก  หรือทำให้ปรากฏด้วยวิธีใด ๆ  โดยกฎหมายได้กำหนดอัตราภาษีป้าย (ต่อ 500 ตารางเซนติเมตร)

         -  ป้ายที่มีอักษรไทยปนกับอักษรต่างประเทศหรือปนกับภาพและ/หรือเครื่องหมายอื่น คิดอัตรา 20 บาท ต่อ 500 ตารางเซนติเมตร
         -  ป้ายที่ไม่มีอักษรไทย ไม่ว่าจะมีภาพหรือเครื่องหมายใดๆ หรือไม่ และป้ายที่มีอักษรไทยบางส่วน หรือทั้งหมดอยู่ใต้หรือต่ำกว่าอักษรต่างประเทศ คิดอัตรา 40 บาท ต่อ 500 ตารางเซนติเมตร
         -  ป้ายที่คำนวณพื้นที่และประเภทของป้ายแล้วเสียภาษีต่ำกว่า 200 บาท ให้เสียในอัตรา 200 บาท
3.4 การยื่นแบบและระยะเวลาการชำระภาษีป้าย
         -  เจ้าของป้ายที่มีหน้าที่เสียภาษีป้ายต้องยื่นแบบแสดงรายการภาษีป้าย (ภป. 1) ภายในเดือนมีนาคมของทุกปี
         -  ในกรณีที่ติดตั้งหรือแสดงป้ายภายหลังเดือนมีนาคม หรือติดตั้ง หรือแสดงป้ายใหม่แทนป้ายเดิม หรือเปลี่ยนแปลงแก้ไขป้ายอันเป็นเหตุให้ต้องเสียภาษีป้ายเพิ่มขึ้น ให้เจ้าของป้ายยื่นแบบแสดงรายการภาษีป้ายภายใน 15 วัน นับแต่วันติดตั้งหรือแสดงป้าย หรือนับแต่วันเปลี่ยนแปลงแก้ไขแล้วแต่กรณี